proxectonos/corpus_dominio_legal_administrativo_tmp huggingface dataset:
31/08/2020 | Administración LocalMunicipal
Cambre
Publicacion padrón campamentos verán 2020-4ª quenda

Por resolución da Concelleira delegada da Área de Economía, Facenda e Recursos Humanos número 1223/2020 de data 26 de agosto do 2020 aprobouse o Padrón Fiscal correspondentes ao programa “Campamentos Urbano de Verán 2020, 4ª quenda”. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será o 2 de setembro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Cambre, 26 de agosto de 2020 A Concelleira delegada Mª Dolores Pan Lesta
04/08/2020 | Administración LocalMunicipal
Boiro
Anuncio de exposición pública da modificación do Regulamento municipal de animais domésticos e animais salvaxes en catividade do Concello de Boiro (Expediente 2267/2020)

Faise público para xeral coñecemento que o Pleno da Corporación, na sesión ordinaria realizada o 23 de xullo de 2020, aprobou de xeito inicial a modificación do “Regulamento municipal de animais domésticos e animais salvaxes en catividade” do Concello de Boiro” (Expediente 2267/2020). De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese o expediente a información pública polo prazo de 30 días hábiles, a contar dende o seguinte á inserción deste anuncio no Boletín Oficial da Provincia, para que poida ser examinado o regulamento e poidan, no seu caso, presentarse as reclamacións e/ou alegacións que se estimen oportunas. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. No caso de non presentarse reclamacións e/ou alegacións no citado prazo entenderase definitivo o acordo de aprobación inicial da modificación do regulamento. Boiro, 29 de xullo de 2020. Hernan David Amor Landaribar. Alcalde.
04/08/2020 | Administración LocalMunicipal
Ponteceso
Secretaría
Anuncio de adxudicación de 2 vivendas sociais municipais situadas no edificio anexo ás escolas, antigas vivendas dos mestres, en réxime de aluguer

ANUNCIO Adxudicación de 2 vivendas sociais municipais situadas no edificio anexo ás escolas, antigas vivendas dos mestres, en réxime de aluguer Polo Concello Pleno, na sesión ordinaria celebrada o 27-07-2020, acordouse reabrir o prazo de adxudicación de 2 vivendas sociais municipais situadas no edificio anexo ás escolas, antigas vivendas dos mestres, en réxime de aluguer. O prazo para presentar as solicitudes será de 1 mes, contado a partires do día seguinte ó da publicación deste anuncio no Boletín Oficial da Provincia (BOP). As bases poderanse consultar na paxina web do concello: www.ponteceso. gal Ponteceso, 30 de xullo de 2020. O alcalde Xosé Lois García Carballido
04/08/2020 | Administración LocalMunicipal
A Coruña
Oficina Orzamentaria
Aprobación inicial do expediente M3/2020 modificativo do orzamento de 2020

O Excmo. Concello Pleno, en sesión extraordinaria realizada o día 30 de xullo de 2020, aprobou inicialmente o seguinte expediente: · M3/2020 de concesión de suplementos de crédito, baixas por anulación de crédito, transferencias de crédito, modificación do anexo de subvencións nominativas, modificación do anexo de investimentos e modificación puntual das Bases de Execución do Orzamento 2020 O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 30 de xullo de 2020 Director de Economía, Facenda e Réxime Interior, Tlaytmas Aciu Codo
04/08/2020 | Administración LocalMunicipal
Cee
Aprobación definitiva padróns fiscais taxas de Lixo, pasaxe permanente e mantemento do cemiterio exercicio 2020

Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio de recollida do Lixo, Vados e Mantemento do Cemiterio Municipal, correspondentes ao exercicio de 2020, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 24 de xullo do 2020, resolución de aprobación definitiva dos padrons fiscais da taxa de: Recollida do Lixo, Vados e Mantemento do Cemiterio Municipal, correspondentes ao exercicio do 2020, polos importes de 247.168,06€, 12.224,52€ e 9.240,00€ respectivamente. CEE a 29 de xullo do 2020 A ALCALDESA Margarita Lamela Louzán
04/08/2020 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida e tratamento de residuos urbanos e asimilados correspondente ó primeiro semestre do ano 2020, que rexerá para os concellos de Abegondo, Bergondo, Betanzos, Cambre, Carral e Sada

O Presidente do Consorcio “As Mariñas” mediante resolución de data 29/07/2020, aprobou inicialmente o Padrón fiscal da taxa pola recollida e tratamento de residuos urbanos e asimilados correspondente ó primeiro semestre do ano 2020, que rexerá para os concellos de Abegondo, Bergondo, Betanzos, Cambre, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 29 de xullo de 2020 O Presidente José Antonio Santiso Miramontes
04/08/2020 | Administración LocalMunicipal
Cambre
Aprobación definitiva do expediente de suplemento de crédito núm.1/2020

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de suplemento de crédito número 1/2020, unha vez aprobado inicialmente polo Pleno en sesión ordinaria celebrada o día 25 de xuño de 2020, publicado no Boletín oficial da provincia núm.99, de data 2 de xullo de 2020, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o antedito suplemento de crédito, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 28 de xullo de 2020. A concelleira delegada de Economía, Facenda e Recursos Humanos P. D. (R. A. n.º 1323/2019, do 1 de xullo) María Dolores Pan Lesta
04/08/2020 | Administración LocalMunicipal
A Coruña
Educación
Modificación das bases do proceso de admisión nas escolas infantís integradas na Rede de escolas infantís municipais do Concello da Coruña para o curso 2020-2021

Concellaría de Educación, Cultura e Memoria Histórica Modificación das bases do proceso de admisión nas escolas infantís integradas na Rede de escolas infantís municipais do Concello da Coruña para o curso 2020-2021, publicadas no Boletín Oficial da Provincia da Coruña número 93 o martes 23 de xuño de 2020; ao estimarse parcialmente o recurso potestativo de reposición interposto por D. Milton German De la Pava Kardoussan. A Xunta de Goberno Local, en sesión ordinaria celebrada o día 29 de xullo do 2020, adoptou, entre outros, o seguinte acordo: “PRIMEIRO.–Estimar parcialmente o recurso interposto por D. Milton German De la Pava Kardoussan (32691894Q) o 26.06.2020 contra as Bases Reguladoras do proceso de admisión nas escolas infantís integradas na Rede de Escolas Infantís Municipais para o curso 2020-2021 en base aos fundamentos xurídicos recollidos nesta proposta. SEGUNDO.–Modificar o apartado VII das bases reguladoras que pasa a ter o seguinte contido: VII.–PRAZAS VACANTES Unha vez completado este proceso e sempre que existan prazas vacantes, abrirase un novo prazo de solicitude someténdose, neste caso, aos mesmos criterios de baremación sinalados nestas bases. Nesta nova convocatoria poderán solicitar praza persoas emproadas con posterioridade ó 1 de xaneiro sempre que que non exista demanda do servizo por persoas que cumpran este requisito.” A Coruña, a 30 de xullo de 2020. A xefa do Servizo de Educación Monica Marcela Toucedo Bechara
04/08/2020 | Administración LocalMunicipal
Noia
Administración Financeira. Intervención
Aprobación definitiva expedente 1/2020 SC

Acordo do Pleno do Concello de Noia polo que se aproba definitivamente o expediente de modificación de créditos n. º 1/2020 do Orzamento en vigor, na modalidade de suplemento de crédito, financiado con cargo ao remanente líquido de tesouraría. En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de exposición ao público, queda automaticamente elevado a definitivo o Acordo plenario data 30 de Xuño de 2020, sobre suplemento de crédito, financiado con cargo ao remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. Noia 30 de Xullo de 2020 O alcalde José Santiago Freire Abeijón
04/08/2020 | Administración LocalMunicipal
Rianxo
Secretaría
Procedemento ordinario 92/2020 - Manuel Regueira Vázquez

O día 24/07/2020 (RE no Concello nº. 2648 recibiuse un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento ordinario 92/2020, sendo demandado o Concello de Rianxo por Terencia Chamber Morosini. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. Rianxo, venres 30 de xullo de 2020 A alcaldesa Accidental, María del Carmen Figueira Ares
04/08/2020 | Administración LocalMunicipal
Arzúa
Anuncio de aprobación definitiva de modificación de crédito

O Pleno da Corporación, en sesión ordinaria celebrada o día 26/06/2020 aprobou inicialmente o expediente de modificación de créditos na modalidade de suplemento de crédito 1/2020 por importe de 30.012,75 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Transcurrido o prazo de exposición pública, constátase que non foi interposta ningunha reclamación, logo a modificación deberá considerarse definitivamente aprobada. En cumprimento do disposto nos artigos 177.2 en relación co 169.3 do TRLRFL (RDLei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento prorrogado para o ano 2020, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 30 de xullo de 2020. O alcalde Asdo. José Luis García López
04/08/2020 | Administración LocalMunicipal
Narón
Intervención
Aprobación inicial do expediente de modificación de créditos 14/2020

EDICTO O Pleno do Concello, en sesión ordinaria celebrada o día 30 de xullo de 2020, aprobou inicialmente o expediente de modificación de créditos n.º 14/2020: subexpediente n.º 01/2020 de crédito extraordinario, dentro do vixente orzamento muncipal, financiado con baixas por anulación, por un importe total de SETENTA E OITO MIL EUROS (78.000,00 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 30 de xullo de 2020. A alcaldesa Asdo.: Marián Ferreiro Díaz
04/08/2020 | Administración LocalMunicipal
Noia
Administración Financeira. Intervención
Aprobación definitiva expdte.1/2020 CE

Acordo do Pleno do Concello de Noia polo que se aproba definitivamente o expediente de modificación de créditos n.º 1/2020 do Orzamento en vigor, na modalidade de crédito extraordinario, financiado con cargo a Remanente líquido de tesouraría. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de exposición ao público, quedou automaticamente elevado a definitivo o Acordo plenario de aprobación inicial deste Concello, adoptado en data 30 de Xuño de 2020, sobre crédito extraordinario, financiado con cargo a Remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Noia 30 de Xullo de 2020 O alcalde José Santiago Freire Abeijón
04/08/2020 | Administración LocalMunicipal
Cerceda
Intervención
Aprobación do padrón do servizo de auga e sumidoiro correspondente ó segundo trimestre de 2020

Aprobación de padrón fiscal O decreto da Alcaldía 583/2020, do 30/07/2020, aprobou o padrón da taxa municipal de suministro de auga e servizo de sumidoiro, correspondente ao segundo trimestre de 2020, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de agosto ao 30 de setembro de 2020. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes, contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdicción Contencioso-Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes, contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 14 de maio de 2020. Juan Manuel Rodríguez García Alcalde en funcións do Concello de Cerceda
04/08/2020 | Administración LocalMunicipal
Betanzos
Anuncio aprobacion inicial proxecto urbanización SAUI-5 Piadela

ASUNTO: PROXECTO CONSTRUTIVO MODIFICACIÓN DO PROXECTO DE URBANIZACIÓN DO SAUI-5 DE PIADELA. SECTOR 3 POLIGONO INDUSTRIAL PIADELA NORTE EXPEDIENTE: 2018/X999/00620 O 11.06.2020 o concello en Xunta de Goberno Local aprobou inicialmente o “proxecto construtivo modificación do proxecto de urbanización do SAUI-5 de Piadela. Sector 3 Poligono Industrial Piadela Norte. BETANZOS (A CORUÑA). De conformidade co artigo 96.3 da Lei 2/2016, de 10 de febreiro, do Solo de Galicia, sométese a información pública por prazo du mes, contado desde o día seguinte ao de publicación do presente anuncio, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello sede. betanzos. gal O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Igualmente, durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Betanzos, 24 de xullo de 2020 Andrés Teijo Hermida, Concelleiro delegado de urbanismo (Competencia delegada por Decreto de alcaldía nº 129/2020 de data 06/02/2020)
04/08/2020 | Administración LocalMunicipal
Teo
Edicto de aprobación definitiva de suplemento de crédito 01/2020

Rematado o trámite de información pública do expediente de suplemento de crédito 01/2020, aprobados inicialmente polo Pleno da Corporación en sesión celebrada en data 01/07/2020, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. Teo, 30 de xullo de 2020 O Alcalde. Rafael Sisto Edreira
04/08/2020 | Administración LocalMunicipal
Padrón
Anuncio relacións bens e dereitos expropiación saneamento en Vigo-Cruces

Faise público que por acordo do Pleno da Corporación Municipal do Concello de Padrón, adoptado na sesión realizada o 28 de maio do 2020, aprobouse a seguinte Relación individualizada de bens e dereitos de necesaria ocupación afectados pola obra de “Saneamento en Vigo” incluída no Plan provincial de cooperación ás obras e servizos de competencia municipal (Plan único de concellos) POS+ ADICIONAL 2/2020 da Deputación Provincial da Coruña: · REFERENCIA CATASTRAL: 9191701NH2398N0001UL. · TITULAR: ANAIDA BARDIN FALAGAN. · D. N. I.: ****1228 · CULTIVO/APROVEITAMENTO: LABOR. · SUPERFICIE TOTAL DA FINCA: 4.250 M 2. · SUPERFICIE AFECTADA: 126 M 2. · TIPO DE AFECCIÓN: PLENO DOMINIO. · CLASIFICACIÓN URBANÍSTICA: SOLO RÚSTICO. · SITUACIÓN BÁSICA DO SOLO: RURAL. A partir da publicación do presente anuncio no Boletín Oficial da Provincia da Coruña ábrese un período de información ao público de 15 días hábiles, durante o cal calquera das persoas interesadas poderá solicitar a rectificación dos posibles erros na relación de persoas propietarias, bens e dereitos afectados ou opoñerse por razóns de fondo ou forma á necesidade da ocupación. A Relación de bens e dereitos aprobada poderá consultarse na secretaría do Concello de Padrón situado na rúa Longa, 27, Padrón, A Coruña, de luns a venres en horario de 9,00 a 14,00 horas. Padrón, 27 de xullo do 2020 O Alcalde Asdo. Antonio Fernández Angueira
04/08/2020 | Administración LocalMunicipal
Carballo
Ampliacion definitiva zona azul 9.ª fase

Aprobación definitiva ampliación zona azul 9.ª fase O Pleno da Corporación Municipal, en sesión extraordinaria celebrada en data luns 2 de marzo de 2020 aprobou inicialmente a ampliación de aparcamento regulado con zona azul do Concello de Carballo, 9.ª fase, nos seguintes termos: Aprobar a ampliación da zona azul nas seguintes rúas:  Vila de Negreira: implantar a zona azul, na marxe dereita e esquerda, desde a altura do número 4 ao 20, cun total de 11 prazas de estacionamento.  Lugo: implantar a zona azul entre o número 1 ao 7, cun total de 7 prazas de estacionamento. Sometido a información pública, no Boletín Oficial da Provincia núm.49, do 12 de marzo de 2020, polo prazo de 30 días sen terse presentado alegacións á mesma, considérase automaticamente aprobada a ampliación da zona azul 9.ª fase. Contra a aprobación definitiva poderá interpoñerse recurso contencioso-administrativo nos termos na Lei 29/1998, do 13 de xullo, Reguladora da Xurisdicción Contencioso-Administrativa. Carballo, 30 de xullo de 2020. O alcalde D. Evencio Ferrero Rodríguez
04/08/2020 | Administración LocalMunicipal
Oroso
Aprobación definitiva de modificacion da Ordenanza reguladora da taxa pola utilización das instalacións deportivas municipais

ASUNTO: APROBACIÓN DEFINITIVA DE MODIFICACIÓN ORDENANZA FISCAL Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 8 de xuño, e publicado anuncio de aprobación provisional no BOP do 12 de xuño.  Modificación da Ordenanza reguladora da taxa pola utilización das instalacións deportivas municipais. De acordo co disposto no artigo 17 do TR 2/2004 da Lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: MODIFICACIÓN DA ORDENANZA FISCAL REGULADORA DA TAXA POLA UTILIZACIÓN DAS INSTALACIÓNS DEPORTIVAS MUNICIPAIS Introdúcese a presente disposición transitoria: “DISPOSICIÓN TRANSITORIA Ata o 31 de decembro do ano 2020 establecese a non suxeición á taxa prevista no artigo 2 a) da presente ordenanza a utilización da piscina municipal.” DISPOSICIÓN FINAL A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa. Contra a aprobación definitiva desta ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte a publicación da modificación no Boletín Oficial da Provincia. En Oroso, a 29 de xullo de 2020. O alcalde-presidente Manuel Mirás Franqueira
04/08/2020 | Administración LocalMunicipal
Outes
Anuncio de aprobación definitiva do orzamento xeral do Concello de Outes e cadro de persoal para o exercicio 2020

ANUNCIO DE APROBACIÓN DEFINITIVA DO ORZAMENTO XERAL DO CONCELLO DE OUTES E CADRO DE PERSOAL PARA O EXERCICIO 2020 Aprobado definitivamente o Orzamento Xeral para o exercicio económico de 2020 e a plantilla do persoal, por non terse presentado reclamacións durante o prazo de exposición pública anunciado no BOP n.º 95, do 26 de xuño de 2020, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos e do cadro de persoal. De acordo co disposto no artigo 171 do citado Real Decreto Lexislativo 2/2004, contra a aprobación definitiva do orzamento poderase interpoñer directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. ESTADO DE GASTOS ESTADO DE INGRESOS CADRO DE PERSOAL 2020 1.1. Persoal funcionario 1.2. Persoal laboral fixo * Prazas incursas en proceso extraordinario de taxa adicional para a estabilización/consolidación de emprego (OEP 2019) 1.3. Cadro de persoal laboral temporal * Persoal empregado público que foi adscrito a postos de traballo da RPT e as correspondentes prazas incursas en proceso extraordinario de taxa adicional para a estabilización/consolidación de emprego (OEP 2019) En Outes, a 29 de xullo de 2020. O alcalde Manuel González López
04/08/2020 | Administración LocalMunicipal
Fene
Secretaría
Aprobación definitiva do expediente de modificación de créditos 12/2020, subexpediente 1/2020 de crédito extraordinario

O Pleno desta Corporación en sesión ordinaria celebrada o 2 de xullo de 2020 aprobou inicialmente o expediente de modificación de créditos 12/2020, subexpediente 1/2020, de crédito extraordianrio. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, fáise público o resumo por capítulos do estado de gastos do orzamento do exercicio 2020, prorrogado do 2019, que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Fene, 29 de xullo de 2020 O Alcalde Juventino José Trigo Rey
04/08/2020 | Administración LocalMunicipal
Outes
Anuncio de aprobación do padrón do lixo do 1º semestre de 2020

A Xunta de Goberno Local deste Concello, na sesión do 20 de xullo de 2020, aprobou o padrón de contribuíntes da taxa polo servizo de recollida de lixo do 1º semestre de 2020, composto por un total de 3.522 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de setembro de 2020 ata o 31 de outubro de 2020. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora. Satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora. Satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e esixiranse xuros de demora que correspondan ao inicio do período executivo. Outes, 30 de xullo de 2020. O ALCALDE, Asdo.: Manuel González López.
04/08/2020 | Administración LocalMunicipal
Ponteceso
Secretaría
Anuncio de aprobación inicial do regulamento do uso das instalacións culturais e deportivas do Concello de Ponteceso

O Pleno do Concello de Ponteceso, en sesión ordinaria celebrada o día 27.07.2020 aprobou inicialmente o Regulamento do uso das instalación culturais e deportivas. O referido expediente permanecerá exposto ao público no departamento de Cultura e Deportes por un prazo de 30 días hábiles, contados a partires do día seguinte ao da efectiva publicación do presente anuncio no BOP, co fin de que os interesados presenten as alegacións ou suxestións que consideren oportunas que, de se produciren, deberán ser resoltas pola Corporación. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Ponteceso, 30 de xullo de 2020 O alcalde Xosé Lois García Carballido
04/08/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70630. Demolición naves. Concello de Culleredo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Inmaculada Esther Assal Fernandez de Sanmamed solicita de Augas de Galicia, por atoparse nas marxes do río Regueira, a autorización de obras na parcela de referencia catastral 9532401NH4993S, no lugar de Tarrío, parroquia de Culleredo (Santo Estevo), concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70630. As obras solicitadas consisten na demolición dunhas naves de usos agropecuario. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 27 de xullo de 2020. O xefe do Servizo Territorial Néstor Rodríguez Arias
04/08/2020 | Administración LocalMunicipal
Narón
Intervención
Aprobación inicial da modificación das bases de execución do orzamento 2020

EDICTO O Peno do Concello, en sesión ordinaria celebrada o día 30 de xullo de 2020, aprobou inicialmente o expediente de modificación das bases de execución do orzamento do exercicio 2020: base 48.ª - subvencións nominativas. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 30 de xullo de 2020. Asdo.: Marián Ferreiro Díaz Alcaldesa-presidenta
04/08/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71795. Senda ciclo peonil. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Carballo solicita de Augas de Galicia, por atoparse nas marxes do río s/d, a autorización de obras na lugar de DP-1902, parroquia de Carballo (San Xoán), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71795. As obras solicitadas consisten na execución dunha senda ciclo peonil na marxe esquerda da Avda. de Razo (estrada DP-1902, entre o p. q. 1+077 e o 2+569). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 27 de xullo de 2020. O xefe do Servizo Territorial Néstor Rodríguez Arias
04/08/2020 | Administración LocalMunicipal
A Laracha
Selección de traballador/a social, funcionario/a interino/a, na execución de programas de carácter temporal e formacion de bolsa de reserva

Comunícase que por medio do decreto da Alcaldía do 31.07.2020 (Expte.2020/E001/000012) aprobáronse as bases de SELECCIÓN DE TRABALLADOR/A SOCIAL, FUNCIONARIO/A INTERINO/A, NA EXECUCIÓN DE PROGRAMAS DE CARÁCTER TEMPORAL E FORMACION DE BOLSA DE RESERVA. As bases da convocatoria pódense consultar no taboleiro de anuncios municipal, na paxina web do Concello e na sede electrónica do Concello (https://sede.alaracha. gal). A Laracha, 31 de xullo de 2020 O alcalde José Manuel López Varela
28/08/2020 | Administración LocalMunicipal
As Pontes de García Rodríguez
Secretaría
Modificación do decreto 1038/2020 do 31 de xullo, de substitución, por vacacións, nas funcións da Alcaldía durante o mes de agosto de 2020

ANTECEDENTES DE FEITO: O día 31/07/2020 a alcaldía dictou o decreto 1038/2020, de substitución, por vacacións, nas funcións da alcaldía durante o mes de agosto de 2020, no que se indicaba, nos antecedentes, o seguinte: “O alcalde estará ausente do concello, por vacacións, durante o mes de agosto de 2020. Mediante decreto 978/2019, do 28 de xuño, determináronse as Tenencias de Alcaldía. Ao longo do mes tamén estarán de vacacións os/as tenentes de alcalde, organizándose de modo que as funcións da Alcaldía se vaian asumindo, de forma consecutiva, segundo a orde que se establece neste decreto.” Xurdidas dificultades na substitución pola segunda tenente de alcalde, Ana Mª Pena Purriños, entre os días 25 e 31 de agosto de 2020, procede modificar o citado decreto 1038/2020, de 31 de xullo, co fin de paliar ditas dificultades. FUNDAMENTOS LEGAIS: O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. O Decreto 978/2019, do 28 de xuño, determinou as Tenencias de Alcaldía. O Decreto 993/2019, do 24 de xuño, recolle as delegacións de competencias nas concellarías. Neste decreto establécese, no seu apartado 6º) que “En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido”. De acordo con iso, RESOLVO: 1º) Asumir as funcións da alcaldía, so aos efectos de ditar este decreto de modificación do Decreto 1038/2020 do 31/07/2020, na forma seguinte: 2º) Designar como substituto/a nas funcións da Alcaldía, á vista das ausencias por vacacións do alcalde e dos/as tenentes de alcalde durante o mes de agosto, entre os días 25 e 31 de agosto, ambos incluídos, ao terceiro tenente de alcalde, Vicente Roca Uceira. Asumirá as funcións de alcaldía e do resto de tenencias de alcaldía.3º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.4º) Dar conta deste decreto ao Pleno da Corporación na primeira sesión que teña lugar consonte ao previsto na normativa vixente. As Pontes de García Rodríguez, 25 de agosto de 2020 O alcalde en funcións Paula Karina Libano Furtuna
28/08/2020 | Administración LocalMunicipal
Malpica de Bergantiños
Secretaría
Anuncio delegacion casamento no concelleiro don Alfredo Cañizo Garrido

Delegación específica Alcaldía celebración de matrimonio civil. DECRETO DE DELEGACIÓN ESPECÍFICA Por resolución de alcaldía nº 332/2020 ditada en data de 07 agosto de 2020, o Sr, Alcalde da Corporación acordou a delegación do exercicio da competencia para a celebración dos matrimonio civil no Concelleiro Don Alfredo Cañizo Garrido para os casamento seguinte: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica 7 de agosto de 2020 O Alcalde, Walter Pardo Añon
28/08/2020 | Administración LocalMunicipal
Malpica de Bergantiños
Secretaría
Delegacion casamento no concelleiro don Alfredo Cañido Garrido

Delegación específica Alcaldía celebración de matrimonio civil. DECRETO DE DELEGACIÓN ESPECÍFICA Por resolución de alcaldía nº ditada en data de – 20 agosto de 2020, o Sr, Alcalde da Corporación acordou a delegación do exercicio da competencia para a celebración dos matrimonio civil no Concelleiro Don Alfredo Cañizo Garrido para os casamento seguinte: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos,20 de agosto de 2020. O Alcalde, Walter Pardo Añon
28/08/2020 | Administración LocalMunicipal
Carballo
Anuncio de incoación do expediente de investigación da parcela con referencia 15019A08300025 (1854 IMB), sita no lugar de A Ponte, parroquia de Bértoa, no concello de Carballo

Mediante a providencia da Alcaldía do 24.08.2020 ordenouse incoar o expediente de investigación de bens en relación coa parcela que figuraba coa referencia catastral 15019A08300025 identificada no inventario municipal de bens co número de orde 1854. O ben obxecto deste expediente atópase ubicado no lugar de A Ponte, na parroquia de Bértoa e limita polo Norte coas parcelas 002200200NH28F0001UH e 15019A083000240000IS, polo Sur coa parcela 15019A083000270000IH, polo Este con viario público e polo Oeste coa parcela 15019A083000260000IU Publícase a incoación deste expediente de investigación relativo ó ben descrito no parágrafo anterior no BOP e no taboleiro de anuncios da Corporación durante quince días. Unha vez transcorrido este período de información pública, sométese o expediente a un período de alegacións, por prazo dun mes, no que poderán as persoas afectadas polo expediente de investigación alegar por escrito canto estimen conveniente ó seu dereito ante a Corporación acompañando tódolos documentos en que funden as súas alegacións. Carballo, 24 de agosto 2020 O ALCALDE Evencio Ferrero Rodríguez
28/08/2020 | Administración LocalMunicipal
Melide
Aprobación inicial da transferencia de crédito 5/2020

O Pleno Municipal do Concello de Melide, en sesión ordinaria celebrada o día 6 de agosto do exercicio 2020, acordou aprobar inicialmente o expediente de Modificación de Créditos 18/2020, vía transferencia de crédito nº5/2020, dentro do vixente Orzamento Municipal para 2020. Por medio do presente anuncio exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e R. D. 500/1990, do 20 de abril. Melide, 24 de agosto de 2020 O alcalde José Manuel Pérez Penas
20/08/2020 | Administración LocalMunicipal
Miño
Aprobación do padrón fiscal da taxa por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercancías de calquera clase

Aprobado inicialmente por Resolución de Alcaldía do 14 de agosto de 2020 o Padrón fiscal correspondente ao exercicio de 2020 da exacción municipal: · Padrón fiscal da taxa municipal por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercancías de calquera clase. Queda a disposición dos interesados nas oficinas municipais do concello de Miño, situadas na rúa da Carreira, número 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 102.3 da Lei xeral tributaria. Contra o acto de aprobación do Padrón e das liquidacións incorporadas a este, segundo o previsto no artigo 160 da Lei xeral tributaria, 14 da R. D. L.2/2004, 108 da Lei 7/85, e disposicións concordantes, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen prexuízo de que poida exercitar calquera outro recurso que estime pertinente. E no caso de non se presentar reclamacións, considerarase definitivamente aprobado. En Miño, 17 de agosto de 2020. O alcalde Manuel Vázquez Faraldo